Nemrég értünk haza egy rövidke munka utáni pecából. Még érzem a halszagot a kezemen mikor ezeket a sorokat írom. Ádámmal a hételején beszéltük meg, hogy egyik délután kiugrunk egy gyors feederezésre a Szerdahely-tóra. Délután bezártuk a boltok, majd rögtön a szúnyogmobilba pattantunk és irány a víz. Csárdába be, infó összeszed, megköszön, hidegkóla arcba beönt közbe és futás a horgászhelyre. Gyorsan összeszereltük a feeder botjainkat, közben bekevertem az etetőanyagot és kezdődhetett a horgászat.
Bővebben: Rövid délutáni Feederezés
Sokan mondják, hogy a Mura folyóban már nem nagyon lehet halat fogni, üres, nem érdemes kimenni. Mi ezt most megcáfolnánk. Az igaz, hogy már nincs annyi hal, mint régen, de még mindig lehet szép halakat fogni. Az elmúlt hetekben pár alkalommal kilátogattunk kis hazánk egyik legvadabb folyójára békéshalazni, hiszen régebben sokat jártunk, szép halakat fogtunk, de sajnos idővel elmaradtak a Murai pecák és annyi halat sem adott, mint régebben. Pár éve még rendszeresen kijártam balinozni is az élményért, de egy idő után egyre kevesebb eredménnyel (a vízállás sem volt túl kedvező tavaly sem), aztán elmaradoztak.
Bővebben: Eredményes murai horgászatok
A hideg, esős időjárás után most hétvégére végre előbújt a nap és nagyon szép idő lett. Minden tökéletes volt egy kis UL pergetéshez, az idő szép, a vízállás normális, táska telerakva műcsalival, már csak elkell indulni. Petivel a vízparton beszéltük meg a találkozót. Bot, táska kocsiba betesz, gyorsan mindent átgondolni, hogy eltettem e. Aztán indulás. A vízparton gyors eszmecsere, hogy mire és hogyan is fogunk horgászni, majd kezdődhetett is a peca. A célhalaink elsősorban sügerek, naphalak és vorösszárnyúak voltak, de jöttek meglepetés halak is.
Bővebben: UL pergetés akár békéshalra is? A HD Fishing Micro Jigfejekkel igen!
Írta: Giber Gergő
A mai napon (2013.07.30.) a délutáni órákban került terítékre ez a harcsa a nagykanizsai Csónakázó-tóból! Viharos északi-északnyugati szélben a szigetről történt a fogás, hagyományos etetőkosaras végszerelék horga szabályosan a szájába akadt. Sajnos az elejtő a kérésemnek, hogy közös képhez a zsákmánya mellé álljon (valószínű az esemény hatása alatt volt) nem tett eleget és csak látásból ismerem az illetőt. Hal 28,62kg-ot nyomott és 150cm körüli volt, jól táplált, egészséges egyed.